google/wiki40b huggingface dataset:
Randi Noyes

Oppvekst og utdanning

Faren var disponent på Røros Tweed og hun bodde på Røros de første syv årene av sitt liv deretter flyttet familien til Heggedal. 
Noyes er også oppvokst i Fredrikstad.
Hun fullførte først lærerskolen i Halden og dro så til Boston i USA når hun var 22 år som utvekslingsstudent.
Noyes var elev hos Mayer ved University of New Hampshire i flere år.
Mayer har sammen med Salovey lanserte i 1990 tesen om emosjonell intelligens. 
I USA giftet hun seg, fikk barn og ble skilt. Hun har bodd flere år i USA.
Hun er senere gift i Norge.
Noyes flyttet tilbake til Norge i 1991.
I 1991 fikk Noyes en to-årig stipendiatstilling av Lederopplæringsrådet i Norge for å arbeide med betydningen av ros og ansvar i resultatskaping.
Noyes er også fra Stavanger.

Forfatter

Noyes har skrevet én bok og hun brukte 7 år fra hun begynte å skrive til boken kom ut på norsk.
Hun egenutga først boken i 1991 på engelsk hos Cypress House (Fort Bragg, California). 
Noyes begynte å skrive den norske utgaven, Kunsten å lede seg selv, i 1991 og brukte 4 år før boken kom på norsk i 1995.
Boka er bygget på Noyes «People in focus»-seminarer som hun har holdt siden 1979 i Norge og USA.
Boken Kunsten å lede seg selv ble i 2001 gjenutgitt på engelsk i USA i en bearbeidet utgave med tittelen The Art of Leading Yourself og oversatt tilbake til norsk fra engelsk.
Boken fikk i 2002 sølv i kategorien business ved kåringen av Book Of The Year 2001.
Prisen deles ut av ForeWord Magazin og både forlag, bokhandlere og bibliotekarer står bak prisen.
Hun er den første nordmann som til da var nominert til prisen.
ForeWord Magazine er det amerikanske bransjemagasinet for den såkalt uavhengige bokbransjen i USA, og blir sammenliknet med det mer kjente Publishers Weekly.
Kunsten å lede seg selv kom som lydbok i 2006.
I 2007 hadde lydboken kommet i et opplag på 3500.

Opplag og oversettelser

I 2000 hadde boka Kunsten å lede seg selv solgt i 35 000 eksemplarer i Norge.
I 2002 hadde Kunsten å lede seg selv solgt i 42 000 eksemplarer i Norge.
I 2007 var papirutgaven av Kunsten å lede seg selv trykket i mer enn 50 000 eksemplarer i Norge.
I 2001 slapp hun en omskrevet versjon av Kunsten å lede seg selv på engelsk i USA og brukte to millioner kroner på markedsføring.
I 2003 kjøpte Random House boken hennes.
I 2007 var den norske utgaven av boken solgt til åtte land.

Nettprogram

I 2005 utga Noyes et nettbasert læringsprogram, Din e-Coach, basert på boka.
Boken Kunsten å lede seg selv danner grunnlaget for læringsprogrammet.
Gjennom sitt selskap «Leadership International» inngikk Noyes avtale med SMS Inc. om å distribuere e-læringsprogrammet Din e-Coach på verdensbasis.

Yrkesliv

Noyes har arbeidet med lederutvikling siden 1976.
Noyes har ledet «People in focus»-seminarer siden 1979 og har holdt kurs i både Norge og USA.
Hun startet firmaet People in Focus i 1988.
Hun har vært foredragsholder for næringslivet i USA og Norge og også personlig samtalepartner for næringslivsledere (coach). 
Noyes drev Leadership International, Inc. som hadde virksomhet i både Norge og USA.
Det venetianske Albania

Det venetianske Albania (italiensk: Albania Veneta, albansk: Shqipëria Venedikase or Shqipëria veneciane) var betegnelsen på de områder som tilhørte Republikken Venezia i perioden mellom 1420 og 1797. Dette omfattet deler av dagens Dalmatia, Montenegro og det nordlige Albania. Det bestod opprinnelig av de kystområdene som senere ble til nordre Albania samt kysten av Montenegro, men de albanske og sørlige montenegrinske delene ble tapt til Det osmanske rike i 1571.'
Benevnelsen ble brukt som en avgrensing til Det osmanske Albania som var i området Kosovo og det sørlige Albania.
Venetianerne hadde i perioder kontrollert mindre dalmatiske landsbyer på 1100-tallet, men skaffet seg ikke permanent kontroll før 1420. Språklig assimilerte venetianerne hurtig dalmatisk inn i venetiansk. Det venetianske Albania var en provins i republikken Venezia med navn Albania Veneta.
Den albanske befolkningen bodde særlig rundt Ulcinj og Durrës. Området rundt Kotor var befolket med kroater og romansk-språklige katolikker.
Etter at Den første franske republikk hadde erobret og avskaffet Republikken Venezia i 1797, ble området en del av Napoleons italienske kongedømme, og i 1809 ble det innlemmet i de franske illyriske provinsene. Etter Napoleons nederlag i 1814 og Wienerkongressen kom området under kontroll av Keiserdømmet Østerrike.
Kvartermester (grad)

Kvartermester er en grad i det norske Forsvaret.
Kvartermester ligger på OR-5-nivå i Sjøforsvaret i forbindelse med innføringen av den nye ordningen for militært tilsatte. Graden tilsvarer sersjant i Hæren og Luftforsvaret.
Clepitoides

Utseende

Middelsstore, slanke, gulaktie og svarte trebukker med forkortede dekkvinger. Antennene er litt over halvparten så lange som kroppen, tydelig utvidete mot spissen, hvert ledd med lys rot og mørk spiss. Pronotum er sylindrisk til tønneformet, lengre enn bredt, gjerne rødlig med svart midtstripe. Dekkvingene er tydelig innsvingende på sidene, dekker omtrent to tredjedeler av bakkroppens lengde, oftest gulbrune med mørk rand. Beina er nokså lange og tynne, lårene klubbeformede.

Utbredelse

Slekten er utbredt i Argentina, Brasil og Bolivia.
Gerrards Rederi

Gerrards Rederi A/S ble grunnlagt i 1956 gjennom sammenslutningen av skipsaksjeselskapene S/A Songdal og S/A Germa.
Rederiet ble hardt rammet av skipsfartskrisen på midten av 1970-tallet, men det tok seg opp på 1980-tallet. I 1985 etablerte rederiet samseilingspoolen NOROBO sammen med rederiene Arnt J. Mørland, Tønnevolds Tankrederi A/S, Ugland Management Co. A/S, og Norse Shipping Company Pty. Ltd. Poolen skulle bestå av tolv moderne kombinerte bulk- og tankskip.
Rederiet ble i 1992 kjøpt av London-baserte Ugland Brothers, og i 1994 avviklet rederiet det meste av sin virksomhet i Kristiansand for å flytte til London.
I 1999 ble rederiet gjenstand for oppmerksomhet i forbindelse med Pickupcat-saken, der det var blitt feilaktig informert om at rederiet hadde forpliktet seg til å kjøpe aksjer for ti millioner kroner gjennom en rettet emisjon.
Coptocycla

Utseende

Små til middelsstore, oftest grønnlige eller metallisk fargede bladbiller, nærmest sirkelrunde sett ovenfra. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de vanligvis helt dekker oversiden, både hodet og beina er skjult under dette skjoldet. Med utvidelsen blir kroppsformen oval og ganske flat. Kroppens midtre del er gjerne gyllent metallisk farget, de utvidete sideflatene gjerne mer eller mindre gjennomsiktige. Larvene er korte og brede med litt uttrukket bakkroppsspiss som de gjerne holder bøyd fremover over kroppen. Kroppen er kledt med korte, kraftige pigger.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse

Slekten er utbredt i den nye verden nord til det sørligste USA.
Siproeta

Utseende

Middelsstore (vingespenn 60 – 80 mm) sommerfugler med smale vinger med bølgete ytterkant.  På farge er de gjerne brunlige, rødaktige eller brunaktige, men Siproeta stelenes har grønne flekker. De tre artene i denne slekten er ganske ulike å se til. Hos alle har bakvingen en tannete ytterkant med en kort stjert ved bakhjørnet.

Levevis

Siproeta stelenes etterligner pasjonsblomstsommerfuglen Philaethria dido.
Larvene lever på planter i akantusfamilien.

Utbredelse

Slekten er utbredt i Mellom-Amerika, det sørligste Nord-Amerika og det nordligste Sør-Amerika, fra Texas til Brasil.
NIFs doping- og disiplinærreglement

NIFs doping- og disiplinærreglement er det privatrettslige, interne regelverket som gjelder for medlemmer av en idrettsforening tilsluttet Norges idrettsforbund og olympiske og paralympiske komité (NIF). Regelverket fremgår av kapittel 11 og 12 i NIFs lov fastsatt på Idrettstinget, forskrift om meldeplikt og annen utøverinformasjon, interne retningslinjer og et regelverk om doping og ulovlig medisinering for hest. I tillegg er det bestemmelser i vedtektene for Stiftelsen Antidoping Norge som får betydning for håndhevelsen av dopingregler i NIF.

Anmeldelse og påtale

Både enkeltpersoner og organisasjonsledd i NIF kan anmelde regelbrudd, men bare styret i et idrettslag, idrettskrets, særforbund og NIF kan reise straffesak («påtale forholdet»). Enkelte særforbund kan etablere en intern påtalemekanisme med samtykke fra NIF. I dopingsaker er påtalekompetansen lagt til Antidoping Norge.

Behandling i første instans

Doping- og straffesaker behandles i første instans av NIFs domsutvalg. Særforbund kan etablere eget domsutvalg dersom det er krav om dette fra internasjonalt særforbund, eller dersom NIF ellers har åpnet for det.
Domsutvalget oppnevnes av Idrettstinget og består av en leder, en nestleder og fire medlemmer med to varamedlemmer. Lederen og nestlederen skal være utdannet jurist og ha domstolserfaring. Halvparten av medlemmene og varamedlemmene skal være utdannet jurist. Domsutvalget settes med tre medlemmer under behandlingen av hver sak, slik at enten lederen eller nestlederen er representert.

Ankebehandling i dopingsaker

I dopingsaker som gjelder internasjonale topputøvere eller et internasjonalt stevne, kan både utøveren og Antidoping Norge anke domsutvalgets avgjørelse direkte inn for Den internasjonale voldgiftsretten for sport. I tillegg kan World Anti-Doping Agency anke alle avgjørelser direkte inn for Den internasjonale voldgiftsretten for sport. Øvrige avgjørelser i dopingsaker kan ankes til NIFs appellutvalg, jf. nedenfor.

Ankebehandling i straffesaker

I straffesaker kan partene anke en avgjørelse til NIFs appellutvalg. Avgjørelser fattet av et særforbunds domsutvalg påankes til særforbundets appellutvalg, eventuelt til NIFs appellutvalg dersom særforbundet ikke har opprettet eget appellutvalg.
Appellutvalget oppnevnes av Idrettstinget og består av en leder, en nestleder og fire medlemmer. Lederen og nestlederen skal være utdannet jurist og ha domstolserfaring. Halvparten av de øvrige medlemmene skal være utdannet jurist. Appellutvalget settes med tre medlemmer under behandlingen av hver sak, slik at enten lederen eller nestlederen er representert.
Anoxia

Utseende

Middelsstore til ganske store (de fleste mellom 20-30 millimeter), rødbrune biller med avlang kroppsform. Hodet er mer eller mindre firkantet med fint randet forkant, antennene ender i noen lange blader (lameller), disse er særlig påfallende hos hannene. Pronotum er forholdsvis flatt, uten påfallende utvekster. sidekanten har en stump vinkel i midten. Dekkvingene er forholdsvis tynne, har et par lave lengdelister, og dekker ikke de bakerste bakkroppsleddene. Undersiden er kledt med lange hår, på sidene er det tette duker av korte, hvite hår. Beina er nokså kraftige, leggene (tibiae) med noen tenner på yttersiden. Hos hunnene finnes det er uttrukket eggleggingsrør på bakkroppen.
Larvene er C-formede (scarabaeiforme), vanligvis med tynn og delvis gjennomsiktig hud. De har kraftige kjever og korte bein.

Levevis

Larvene lever i ofte to år, og lever av røttene på mange ulike planter. Eggene legges i flere omganger i jorden. For de artene som lever i kaldt klima overvintrer larvene ved å trekke seg ned i jorden under frostlaget. Neste vår kommer de opp og eter videre eller klekker til  voksne biller.
De voksne billene er oftest skumrings- eller nattaktive og kommer gjerne til lys. De er planteetere, mange eter blader men det er også en del som lever av pollen.

Utbredelse

Slekten er utbredt i Palearktis. I Europa forekommer slekten over det meste bortsett fra Storbritannia, Norden og Baltikum.
Herjedalen

Herjedalen (svensk: Härjedalen) er et landskap i Norrland i midt-Sverige. Herjedalen grenser i vest til Norge, i nordøst til Jemtland, i øst til Hälsingland, i sør og sørvest til Dalarna. Herjedalen kommune er den eneste kommunen i Herjedalen, men deler av Nord-Herjedalen hører til jemtlandskommunen Berg kommune. En av innsjøene er Siksjön som ligger sørøst i landskapet.

Historie

Herjedalen har hørt til Sverige i tiden etter freden i Brömsebro i 1645. Inntil da hadde landskapet sammen med Jemtland og Idre og Særna hørt til Norge og Danmark-Norge.
Miletini

Utseende

Små til middelsstore (vingespenn 20-50 millimeter), vanligvis mer eller mindre brunlige sommerfugler. I motsetning til de fleste andre glansvinger (Lycaenidae) er ikke disse sommerfuglene særlig fargerike.

Levevis

I likhet med de andre gruppene i Miletinae, men ulikt de aller fleste andre sommerfugler, er larvene rovdyr. De lever særlig av nymfestadiene til ulike nebbmunner, men kan også snylte på maur. De voksne sommerfuglene suger gjerne i seg honningdugg fra larvenes byttedyr.

Utbredelse

Aller artene bortsett fra én er tropiske, utbredt i Afrika og Sørøst-Asia. Den siste arten finnes, merkelig nok, langs østkysten av USA.
Cherry-bøkene

Cherry-bøkene er en amerikansk romanserie for ungdom utgitt under forfatternavnet Helen Wells. I Norge ble bøkene utgitt av Forlagshuset. Omslagsillustratør var Sten Nilsen.
Hovedpersonen i serien er sykepleieren Cherry Ames. Vi følger Cherry under utdannelsen og videre gjennom hennes yrkeskarriere. Som ferdig utdannet sykepleier praktiserer hun i hver bok yrket sitt på forskjellige måter og på forskjellige steder over hele USA. I tillegg til sykepleiervirksomheten løser hun i hver bok et mysterium. Hun deler en leilighet i New York med fem venninner fra sykepleierskolen.
Golkar

Golkarpartiet (Partai Golongan Karya, Partiet av funksjonelle grupper - ordet golkar betyr både «forening» eller «funksjon» og, i overført betydning, «gul») er et politisk parti i Indonesia som ble etablert i 1964. Fram til 1999 var dette partiet til tidligere diktator, president Suharto, som ble tvunget til å gå av i 1998, etter store demonstrasjoner for demokrati. Partiet bruker bevisst gulfargen sterke symbolikk i jakker og symboler.
Mange tidligere medlemmer av Golkarpartiet har de siste årene vært tiltalt for bl.a. korrupsjon og folkemord.
Partiet ledes pr. mars 2005 av Jusuf Kalla, og fikk etter valget i 2004 128 av de 550 plassene i deres House of Representatives.
Saksfjorden

Saksfjorden er en fjord på nordsida av Sørøya i Hammerfest kommune i Finnmark. Fjorden har innløp litt nord for Bustervika og sør for Saksnæringskjera og strekker seg tre kilometer sørøstover til en strand i enden av fjorden.
På det dypeste er fjorden 21 meter, ved munningen.
Det er ingen bosetninger ved fjorden.
Rothschildia

Utseende

Store (vingespenn 80-120 millimeter) påfuglspinnere med svært store vinger sammenlignet med kroppen. Forvingen er ikke sigdformet. Vingene er brune til brunrøde, gjerne med rødlige felter. Midt i hver vinge er det en stor, kantete, sølvfarget flekk, utenfor dette et lyst tverrbånd. Feltet utenfor dette er gjerne mer eller mindre rosa, ytterkanten ofte grønnlig.

Levevis

Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke på lang avstand.

Utbredelse

Slekten lever i Sør- og Mellom-Amerika, fra det sørligste USA til Argentina.
Merkenavn

Merker i markedsføring

Merkevarebygging bygger i stor grad på generelle teorier hentet fra kognitiv og sosial psykologi, økonomi og til en viss grad antropologi og sosiologi. De ledende merkevareforskerne i verden er for det meste psykologer og publiserer sine studier i journaler innen forskning på forbrukeratferd og markedsføring.
Merkevarebygging, også kalt (engelsk) branding, er en svært viktig del av virksomhetenes markedsføring. Sterke, etablerte merkevarer gir virksomhetene mange fordeler. Noen av disse fordelene er økt gjenkjøpsfrekvens, høyere prismargin, motstandsdyktighet mot angrep fra nye merker i kategorien og muligheter for attraktive vekstmuligheter gjennom merkeutvidelser, merkeallianser og lisensiater.
Merkenavnet kan utvikles til en symbolsk personifisering eller legemliggjøring av all informasjon knyttet til produktet, og bidrar til å danne assosiasjoner og forventninger rundt det i kundenes bevissthet. Et merkenavn består gjerne av en logo, skriftsnitt, fargeplan, symboler og lyd, som utvikles for å representere egenskaper, fordeler, verdier, ideer og sågar personlighet. Ofte er merkenavnet et registrert varemerke.
Et kjent eksempel er brusen Coca-Cola som for mange representerer noe amerikansk og ungdommelig, og ikke bare er en tørsteslukker.
I de senere år har merkevareledelse og det nært beslektete begrepet omdømmeledelse fått stor fokus i næringslivet.
Norske forskere på merkevareledelse er primært knyttet til Norges Handelshøyskole, Handelshøyskolen BI og Høyskolen Kristiania, og disse skolene tilbyr også flere kurs i merkevareledelse.
I 2007 kom den første norske læreboken i merkevareledelse; «Merkevareledelse på norsk» (Samuelsen, Peretz og Olsen) på Cappelen Akademiske forlag.
«Branding» kommer forøvrig egentlig fra et norrønt uttrykk : brandr (der d er stemt lyd) som betyr bumerke. Ordet ble brukt blant annet på utskjæringer på vikingskip. I Valdres ses ennå slike utskjæringer i takgavler på låver som viser gårdens identitetsmerke.
RBU-12000

RBU-12000 (russisk: UDAV-1) er et russisk, skipsbasert antiubåtvåpen. Våpenet skyter en rekke forskjellige typer raketter, som i tillegg til å angripe ubåter, gir et multi-lags forsvar mot torpedoer og froskemenn. Systemet opererer i forbindelse med skipets ekkolodd.
Serech myrene

Serechmyrene er en rekke med myrer i J.R.R. Tolkiens fiktive verden Midgard. Disse myrene lå i Sirions pass hvor mange av Beleriands slag ble utkjempet.
Serech myrene lå der hvor elvene Sirion og Rivil møttes, og myrene var fanget i en klemme skapt mellom fjellene Ered Wethrin og Dorthonions høyland.
I løpet av slaget Dagor-nuin-Giliath ble Morgoths orker fanget i disse myrene i ti dager, og der ble de drept av Fëanors sønner.
I slaget Dagor Bragollach var det Finrod Felagund som ble fanget i myrene, og hadde det ikke vært for den modige Barahir ville Finrod ha møtt døden der.
I slaget Nirnaeth Arnoediad, skapte Huor og Húrin sammen med resten av de gjenlevende mennene fra Dor-lómin en levende vegg over Serechmyrene for å beskytte kong Turgon av Gondolins tilbaketrekning. Turgon tok med seg de fleste av de gjenlevende noldoene med seg. Der ble de alle drept, ved unntak av Húrin som klarte å rømme.
Akkurat som resten av Beleriand forsvant også Serechmyrene i havet i Vredens krig på slutten av det første tidevervet.
ISO 3166-2:FO

ISO 3166-2:FO er Færøyenes del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Det er for tiden ikke definert noen ISO 3166-2-koder for Færøyene.
Færøyenes ISO 3166-1 alfa-2-kode er FO.
Bantamhøns

Bantamhøns (indonesisk: Ayam kate) er en dverghønsrase. Navnet bantam kommer av byen Bantam – i dag kjent som «provinsen Banten» – en tidligere stor havn i Indonesia. Europeiske sjømenn som lastet på fjærkre for reiser til sjøs oppdaget at den lille innfødte fjærkrerasen i Sørøst-Asia var svært hendig, og enhver type små høns kom til å bli kjent som en bantam.
De fleste store hønseraser har en bantam-motpart, noen ganger referert til som en «miniatyr». Miniatyrer er som regel én femtedel til én fjerdedel størrelsen av en «standard» rase, men ventes å inneha alle karakteristikker av standardrasen.

Ekte bantamhøns

En «ekte bantam» har ingen større motpart, og er naturlig liten. Slike fugler er ofte populære for utstillingsøyemed. Den lokale listen over ekte bantamhøns kan variere mellom stater og regionen grunnet tilgjengeligheten på raser, og uenigheter over hva som kvalifiserer en «ekte bantam».
Aleksandr Menkov

Karriere

Menkov markerte seg internasjonalt i 2009, da han deltok i tre store mesterskap. I juni deltok han i Lag-EM i friidrett i Leiria i Portugal, der han kom på sjetteplass i lengde. Han hoppet her 7,78 meter, som var ny personlig rekord. Spanske Eusebio Cáceres vant denne øvelsen. I juli deltok han ved junior-EM i Novi Sad i Serbia, der han vant gull, med lengden 7,98 meter, 14 cm foran Łukasz Masłowski som fikk sølv. Bare fire uker senere var han også med på VM i friidrett 2009 i Berlin, der han hoppet 7,72, som ikke holdt til en plass i finalen. Han endte på 32.-plass totalt.
I 2011 vant han gull ved Lag-EM i friidrett i Stockholm (Super League) i juni, med ny mesterskapsrekord på 8,20 meter, én cm foran svenske Michel Tornéus. Han ble U23-europamester i lengde i juni, da han vant U23-EM i friidrett 2011 i Ostrava. I september deltok han ved VM i friidrett i Daegu i Sør-Korea, der han kvalifiserte seg til finalen med 8,07 meter i kvalifiseringen, og endte på sjetteplass med 8,19 meter i finalen. I Diamond League fikk han én andreplass (Zürich), noe som holdt til tredjeplass sammenlagt i lengde i Diamond League 2011. 
Ved VM i friidrett innendørs 2012 fikk han bronse i lengde, med 8,22 meter, kun én cm bak Henry Frayne som fikk sølv.
Fylkesvei 4276

Fylkesvei 4276 går mellom Mjåvatn og Mong i Eigersund kommune. Veien er 1,8 km lang.
Frem til 2019 hadde veien betegnelsen fylkesvei 53.
Andrew Johnson

Tidlig liv og karriere

Johnson var opprinnelig fra Raleigh i Nord-Carolina. Faren døde tidlig, og moren fikk barna inn i tekstilindustrien for å begrense fattigdommen i hjemmet. Johnson gikk aldri på noen skole og lærte seg selv å lese og skrive. I 1820-årene jobbet han som skredder i Laurens i Sør-Carolina. Da Johnson var 16–17 år, flyktet han vekk til Greeneville i Tennessee sammen med broren og fant seg også der jobb som skredder. Som attenåring giftet Johnson seg med Eliza McCardle, som han fikk fire barn med i perioden 1828–1852. Eliza hjalp Johnson blant annet med å forbedre hans lese- og skriveferdigheter. 
Johnson satt som senator fra Sør-Carolina i perioden 1853–1857, da sørstatene proklamerte seg uavhengig. Da dette skjedde var Johnson den eneste senatoren fra sør som ikke sa opp sin post som senator og ble den mest prominente krigsdemokraten fra sør. I 1862 ga Lincoln ham jobben som militærguvernør i Tennesse, hvor han viste seg å være effektiv i krigen mot opprørerne der.

Visepresident

Johnson ble nominert som visepresident for Abraham Lincoln gjennom National Union Party (en valgallianse mellom demokrater fra sør som støttet Lincoln, samt republikanere, som hovedsakelig var fra nord). Johnson og Lincoln vant presidentvalget i november 1864.

President

Andrew Johnson ble president etter mordet på Lincoln den 15. april 1865, altså bare noen uker etter innsettelsen i mars samme år. Han brukte mesteparten av sin presidentperiode på å bygge opp igjen både embetet og landet etter borgerkrigen. Hans politikk omfattet blant annet å tilgi konføderasjonen og fortest mulig få opprørsstatene tilbake i Unionen. Dessuten la han ned en rekke vetoer mot lover angående sivile rettigheter, som førte til mange feider mellom Johnson og radikale republikanere. I 1868 klarte de å få ham stilt for riksrett, men han ble frikjent med én stemmes overvekt i Senatet. Han er den første og én av to presidenter som har blitt stilt for riksrett.
VM i friidrett innendørs 2018 – 60 meter hekk kvinner

60 meter hekk for kvinner under VM i friidrett innendørs 2018 ble arrangert 2. og 3. mars 2018.
Arktisk senter for ubemannede fly

Arktisk senter for ubemannede fly (ASUF) er et kompetansesenter for bruk av droner til sivile formål, etablert i 2015 av Norut, Lufttransport og Universitetet i Tromsø – Norges arktiske universitet. ASUF har testområder for droneflyvning på Snarby ved Tromsø, på Bardufoss i Målselv og i Ny-Ålesund på Spitsbergen.
ASUF skal koble forskning, innovasjon og næringsutvikling, bidra i utdannelse av personell, og skape nye produkter gjennom ny teknologi.